wannaphong/clean_thaiwikipedia huggingface dataset:
# วัดมะเดื่อ (จังหวัดนนทบุรี)
วัดมะเดื่อ เป็นวัดราษฎร์สังกัดคณะสงฆ์มหานิกาย ตั้งอยู่ในหมู่ที่ 9 บ้านคลองมะเดื่อ ตำบลบางรักใหญ่ อำเภอบางบัวทอง จังหวัดนนทบุรี

ประวัติ
วัดมะเดื่อสร้างขึ้นเมื่อ พ.ศ. 2325 ได้รับพระราชทานวิสุงคามสีมาเมื่อวันที่ 12 มีนาคม พ.ศ. 2518 กล่าวกันว่า สมเด็จพระเจ้าอุทุมพรเป็นผู้สถาปนาวัดนี้ขึ้น พระนามของพระองค์มีความหมายถึงมะเดื่อ วัดนี้จึงชื่อว่า "วัดมะเดื่อ" แต่ก็มีผู้สันนิษฐานว่า บริเวณที่สร้างวัดคงมีต้นมะเดื่อขนาดใหญ่อยู่มากจึงให้ชื่อว่า "วัดมะเดื่อ" หากการสร้างวัดได้เริ่มเมื่อครั้งสมเด็จพระเจ้าอุทุมพรจริงตามคำบอกเล่าข้างต้น ก็คงเป็นเพียงการเริ่มดำเนินการเพราะขณะนั้นกรุงศรีอยุธยากำลังถูกกองทัพพม่าเข้ารุกราน และเมื่อบ้านเมืองสงบในสมัยพระบาทสมเด็จพระพุทธยอดฟ้าจุฬาโลก ชาวบ้านจึงได้กลับมาช่วยบูรณะวัด

อาคารเสนาสนะ
อุโบสถหลังปัจจุบันเป็นหลังใหม่ มีขนาด 4 ห้อง ทรงโรง มีหลังคาลด 2 ชั้น มีตับหลังคา 3 ตับ ด้านหน้าและด้านหลังทำเป็นมุขคลุมชานชาลาทั้ง 2 ด้าน มีเครื่องลำยอง ช่อฟ้า ใบระกา หางหงส์ เป็นปูนประดับ กระจกสีทอง หน้าบันปูนปั้นประดิษฐานพระพุทธรูปประทับนั่งปางประทานพรล้อมด้วยลายกระหนกก้านขด หน้าบันคอสองเป็นรูปเทพนมปีกนกก้านขดขนาบอยู่ทั้ง 2 ด้าน หน้าบันปีกนกรูปกระหนกเปลว สองฝั่งเป็นรูปเทพนมอยู่กลาง ขนาบด้วยกระหนกก้านขดออกลายเป็นเทพนมด้านละ 2 องค์ สาหร่ายเป็นใบเทศ ปลายสาหร่ายเป็นหัวนาค ม่านแหวกระหว่างเสาห้องมุขกับเสารับชายคาเป็นรูปกระหนกก้านขดออกลายเทพนม เสาลอยและเสาอิงเป็นเสาเหลี่ยมย่อมุมไม้สิบสอง บัวหัวเสาเป็นบัวกลีบยาว โคนกลีบบัวแต่งเป็นกาทับไหล่รูปกลีบบัวขนาดเล็ก คอเสาเป็นบัวลูกแก้วอกไก่ บ่าเสาเป็นบัวคอเสื้อรูปกระจังปฏิญาณคว่ำ ปลายเสามีคันทวยรับชายคาของหลังคาตับสุดท้าย	

วิหารจัตุรมุขตั้งอยู่ทางด้านทิศใต้ของอุโบสถ ประดิษฐานพระพุทธรูปและรูปหล่อหลวงปู่เกิด (อดีตเจ้าอาวาส) มุขด้านหน้ามีหลังคาลด 3 ชั้น มุขด้านอื่นอีก 3 ด้าน มีหลังคาลด 2 ชั้น หน้าบันมุขด้านหน้าเป็นรูปพระปิดตา ล้อมด้วยลายกระหนกเปลว หอสวดมนต์และหมู่กุฏิเป็นหมู่อาคารทรงไทย ทำด้วยไม้สักยกพื้นสูง ชั้นล่างเป็นสถานที่บำเพ็ญกุศลของชาวบ้าน ชั้นบนเป็นหอสวดมนต์และหมู่กุฏิ มีลูกกรงโปร่งอยู่ด้านหน้า

รายนามเจ้าอาวาส
 พระอธิการแก่น	
 พระอธิการยัง	
 พระอธิการเกิด 
 พระอธิการสังข์	
 พระอธิการหวาด	
 พระอธิการแจ่ม (แจ่ม ภู่เหมือน)	
 พระครูใบฎีกาจำรัส (จำรัส ชมชู)	
 พระครูนนทสารวิสุทธิ์ (บำเพ็ญ แตงเนียม)	
 พระครูอุทุมพรกิตติคุณ (เลื่อน ภมโร แตงเนียม)
 พระครูนนทปริยัติวิสุทธิ (ชูชีพ สุทธิญาโณ)
# เปาโถว
เปาโถว  เป็นนครที่มีประชากรในเขตเมืองมากที่สุดในเขตปกครองตนเองมองโกเลียใน สาธารณรัฐประชาชนจีน มีสถานะเป็นนครระดับจังหวัด เขตเมืองของเปาโถวประกอบด้วย 5 เขต มีผู้อยู่อาศัย 2,070,801 คน และประชากรทั้งหมดที่รวมนอกเขตเมืองมีจำนวนกว่า 2.65 ล้านคน ชื่อของเปาโถวมีต้นกำเนิดจากภาษามองโกเลีย มีความหมายตามตัวอักษรคือ "สถานที่ที่มีกวาง" หรือในภาษาจีนคือ "ลู่เฉิง"  ซึ่งแปลว่า "เมืองแห่งกวาง" เปาโถวเรียกได้ว่าเป็น "เมืองแห่งเหล็กในทะเลทรายโกบี" 

 เขตการปกครอง 
เปาโถวแบ่งออกเป็นเขตการปกครองระดับเทศมณฑล (ระดับอำเภอ) 9 แห่ง ได้แก่ 6 เขต 1 เทศมณฑล และ 2 กองธง

 แผนที่   # ชื่อ ภาษามองโกเลีย อักษรจีน พินอิน ประชากร(สำมะโนปี 2010China - Neimenggu Zizhiqu (Nei Monggol / Inner Mongolia), GeoHive, 1996-2014) พื้นที่ (ตร.กม.) ความหนาแน่น(คน/ตร.กม.)1 เขต HondlonKūndūlún Qū726,8383012,4152 เขตตงเหอDōnghé Qū512,0454701,0893 เขตชิงชานQīngshān Qū600,2843961,5164 เขต XiguitShíguǎi Qū35,803761475 เขตเหมือง Bayan'oboBáiyún Èbó Kuàngqū26,050303866 เขตจิ่วยฺเหวียนJiǔyuán Qū195,8317342678 เทศมณฑลกู้หยางGùyáng Xiàn175,5745,025359 กองธง Tumed ขวา(กองธง Tumed Barun)Tǔmòtè Yòu Qí276,4532,368116.710 สหกองธง Darhan Muminggan(กองธง Darhan Muminggan Holbot)Dá'ěrhǎn Màomíng'ānLiánhé Qí101,48617,4105.8
# วัดใหญ่ (จังหวัดสมุทรปราการ)
วัดใหญ่ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ฝั่งตะวันตกของแม่น้ำเจ้าพระยา ในหมู่ที่ 3 บ้านวัดใหญ่ (บางปลากด) ตำบลในคลองบางปลากด อำเภอพระสมุทรเจดีย์ จังหวัดสมุทรปราการ มีที่ดินตั้งวัดเนื้อที่ 23 ไร่ เศษ ปัจจุบันมีเจ้าอาวาสคือ พระมหาวิฑูร ธมฺมโชโต (นามสกุล แสงอินทร์)

วัดใหญ่เป็นวัดเก่าแก่วัดหนึ่ง มีหลักฐานทางราชการจากกรมการศาสนาว่า ได้ขึ้นทะเบียนประกาศตั้งเป็นวัดเมื่อวันที่ 9 ตุลาคม พ.ศ. 2304 แต่เดิมชาวบ้านนิยมเรียกอีกนามว่า วัดใหญ่บางปลากด และมีเจ้าอาวาสปกครองวัดสืบต่อกันมาจนถึงปัจจุบัน 

อาคารเสนาสนะต่าง ๆ โดยเฉพาะอุโบสถ วิหาร ศาลาการเปรียญ ได้รับการบูรณะกันมาหลายสมัยจนไม่สามารถซ่อมแซมได้ จนในสมัยที่พระครูสุตาภิรัตดำรงตำแหน่งเจ้าอาวาส ได้ร่วมกับญาติโยมสาธุชนละแวกนั้นก่อสร้างถาวรวัตถุดังกล่าวขึ้นมาใหม่เกือบหมด อุโบสถหลังใหม่ได้พระราชทานวิสุงคามสีมาเมื่อวันที่ 1 กันยายน พ.ศ. 2524 เขตวิสุงคามสีมากว้าง 30 ยาว 60 เมตร ตัวอุโบสถกว้าง 9 เมตร ยาว 29 เมตร  ก่อสร้างแล้วเสร็จสิ้นค่าก่อสร้างงบประมาณ 9 ล้านบาทเศษในขณะนั้น วิหารกว้าง 11 เมตร ยาว 26 เมตร ศาลาการเปรียญมีสองชั้น กว้าง 28 เมตร ยาว 38 เมตร กุฏิสงฆ์มีลักษณะเป็นอาคารครึ่งตึกครึ่งไม้ 2 ชั้น จำนวน 10 หลัง และมีฌาปนสถานกว้าง 22 เมตร ยาว 38 เมตร นอกจากนั้นในบริเวณวัดยังมีหน่วยงานราชการตั้งอยู่ ได้แก่ โรงเรียนประถมศึกษา โรงพยาลส่งเสริมสุขภาพตำบล และศูนย์พัฒนาเด็กเล็ก
# วัดใหม่ (จังหวัดสมุทรปราการ)
วัดใหม่ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 5 คุ้มคลองฝ้าย (วัดใหม่) ตำบลในคลองบางปลากด อำเภอพระสมุทรเจดีย์ จังหวัดสมุทรปราการ ที่ดินตั้งวัดเนื้อที่ 13 ไร่ 2 งาน 15 ตารางวา ในช่วงเทศกาลปีใหม่ ประชาชนมักมากราบไหว้ขอพรพระพุทธมงคลนพคุณและหลวงปู่นาม โดยถือคติตามชื่อวัดใหม่เพื่อจะพบสิ่งใหม่ ๆ เข้ามาในชีวิตในปีใหม่

วัดใหม่ได้รับอนุญาตให้สร้างเมื่อวันที่ 19 เมษายน พ.ศ. 2400 ในสมัยพระบาทสมเด็จพระจอมเกล้าเจ้าอยู่หัว ชาวบ้านเรียกอีกนามหนึ่งว่า วัดใหม่บางปลากด ได้รับพระราชทานวิสุงคามสีมาเมื่อวันที่ 15 พฤศจิกายน พ.ศ. 2519 ด้านการศึกษา ทางวัดได้เปิดสอนพระปริยัติธรรมตั้งแต่ พ.ศ. 2512

อาคารเสนาสนะในวัด ได้แก่ อุโบสถ กว้าง 40 เมตร ยาว 80 เมตร สร้างเมื่อ พ.ศ. 2518 ภายในประดิษฐานพระประธาน นามว่า หลวงพ่อมงคลนพคุณ สร้างในสมัยพระบาทสมเด็จพระจอมเกล้าเจ้าอยู่หัว กุฏิสงฆ์ จำนวน 15 หลัง หอสวดมนต์ สร้างเมื่อ พ.ศ. 2500 ศาลาการเปรียญ สร้างเมื่อ พ.ศ. 2524

รายนามเจ้าอาวาส
 พระอธิการฉ่าง
 พระอธิการบาง        
 พระอธิการโสม
 พระอธิการอ่อง
 พระอธิการผัน
 พระอธิการเป๋า 
 พระอธิการนาม ปภสฺสโร
 พระมหาผิน สาลิคุโณ
 พระวินัยธรนิพนธ์
# วัดจันทร์แก้วเพ็ชรถาวรวนาราม
วัดจันทร์แก้วเพ็ชรถาวรวนาราม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในหมู่ที่ 1 บ้านหัวป่า ตำบลบ้านคลองสวน อำเภอพระสมุทรเจดีย์ จังหวัดสมุทรปราการ ปัจจุบันเจ้าอาวาสคือ พระครูวัชรธรรมคุณ (วิฑูรย์ สนฺตจิตฺโต)

ประมาณ พ.ศ. 2531 พระพิสาลพัฒนาทรได้ปรารภกับหมู่ศิษย์ว่าต้องการที่ดินบริเวณสี่มุมเมืองเพื่อสร้างสถานที่ปฏิบัติธรรมชานกรุง ในเบื้องต้น คุณนงค์และคุณชั้น จันทร์ชาวนา คุณสังวาล กระต่ายแก้ว คุณทวี ใจวิจิตร และลูกหลานตระกูลปานเพ็ชร มีความศรัทธาถวายที่ดิน 8 ไร่

พ.ศ. 2536 ทางราชการได้ตัดถนนเชื่อมกับถนนวงแหวนผ่านรอบบริเวณพื้นที่วัด ทำให้สามารถเดินทางสะดวกยิ่งขึ้น ทุกฝ่ายจึงร่วมใจกันสร้างและพัฒนาวัดอย่างรวดเร็ว พระพิสาลพัฒนาทรเสนอให้ตั้งชื่อวัดโดยนำคำจากนามสกุลทั้งสาม คือ "จันทร์", "แก้ว" และ "เพ็ชร" มารวมกับชื่อหลวงพ่อ คือ ถาวร จิตฺตถาวโร เป็น "วัดจันทร์แก้วเพ็ชรถาวรวนาราม" ปัจจุบันวัดได้ขยายพื้นที่ออกไปอีก รวมเนื้อที่ประมาณ 20 ไร่ กระทรวงศึกษาธิการประกาศตั้งเป็นวัดเมื่อวันที่ 25 มิถุนายน พ.ศ. 2542

พื้นที่วัดในปัจจุบันมีอาคารเสนาสนะที่สร้างขึ้นอย่างง่ายตามแบบวัดป่า ผนังโล่ง มีการสร้างกุฏิปฏิบัติธรรมรวม 80 หลัง ประชาชนมักมานั่งสมาธิ ทำบุญตักบาตร และเวียนเทียนในวันสำคัญทางศาสนา
# แฟแร็นตส์ เตอเริก
แฟแร็นตส์ เตอเริก (3 สิงหาคม ค.ศ. 1935 –) เป็นนักปัญจกีฬาสมัยใหม่และแชมป์โอลิมปิกชาวฮังการี

 กีฬาโอลิมปิก 
แฟแร็นตส์ เตอเริก ได้รับรางวัลเหรียญทองประเภทบุคคลในโอลิมปิกฤดูร้อน 1964 ที่โตเกียว และรางวัลเหรียญทองแตงกับทีมฮังการี"1964 Summer Olympics – Tokyo, Japan – Modern Pentathlon" databaseOlympics.com (Retrieved on April 16, 2008) รวมถึงเขาได้รับรางวัลเหรียญทองในโอลิมปิกฤดูร้อน 1968 ที่เม็กซิโกซิตีกับทีมฮังการี"1968 Summer Olympics – Mexico City, Mexico – Modern Pentathlon" databaseOlympics.com (Retrieved on April 16, 2008)

 รางวัลที่ได้รับ 
เตอเริกได้รับเลือกเป็นนักกีฬาชายฮังการีแห่งปี ค.ศ. 1964 รวมถึงผู้ฝึกสอนฮังการีแห่งปี ค.ศ. 1989
# พัง เย-ดัม
พัง เย-ดัม (เกิด 7 พฤษภาคม ค.ศ. 2002) เป็นนักร้องชาวเกาหลีใต้ อดีตสมาชิกบอยแบนด์เทรเชอร์ ภายใต้สังกัดวายจีเอนเตอร์เทนเมนต์ ในปี ค.ศ. 2012 เยดัมปรากฏตัวในรายการแข่งขันทางช่องเอสบีเอส เคป็อปสตาร์ และได้รองชนะเลิศอันดับหนึ่งหลังการแข่งขันจบลง ในเดือนมิถุนายน ค.ศ. 2013 เขาเข้ามาเป็นศิลปินฝึกหัดของวายจีและออกซิงเกิลแรกชื่อ "แวโย" (왜요) ในวันที่ 5 มิถุนายน ค.ศ. 2020

ผลงานเพลง
 ร้องนำ 
 ชื่อ ปี ตำแหน่งสูงสุดบนชาร์ต อัลบั้ม เกาหลี สหรัฐเวิลด์Billboard World Digital Songs: แกออนGaon Weekly Chart:ฮอตBillboard Korea K-pop 100: "แวโย" (왜요) 2020 —  94  10

 เพลงอื่น ๆ ที่ติดชาร์ต 
ชื่อปีตำแหน่งสูงสุดบนชาร์ตยอดขายอัลบั้ม เกาหลี "เซอร์ดยุก" 2013 42 เกาหลี: 94,393 เคป็อปสตาร์ "เว็นอะแมนเลิฟส์อะวูแมน" 61 เกาหลี: 41,479 "โอนลียู" (너뿐이야) — เกาหลี: 26,151 "คาร์มาคาเมเลียน" 70 เกาหลี: 41,254 "ออฟฟิเชียลมิสซิงยู" 11 เกาหลี: 601,644+"—" หมายถึงเพลงที่ไม่ได้จำหน่ายในประเทศนั้น ๆ หรือไม่ติดชาร์ต

ผลงานการแสดง

โทรทัศน์
 ปี เครือข่าย ชื่อ บทบาท อ้างอิง 2018เน็ตฟลิกซ์ เฟ้นหาดาววายจี รับเชิญ

รายการ
 ปี เครือข่าย ชื่อ รายละเอียด อ้างอิง 2012เอสบีเอส เคป็อปสตาร์ซีซัน 2 ผู้เข้าแข่งขัน2014 เคป็อปสตาร์ซีซัน 3 ตอนที่ 14 เอ็มเน็ต วินเนอร์ทีวี ตอนที่ 8 2017 สเตรย์คิดส์ ตอนที่ 6–7 2018 เจทีบีซี2ยูทูบ วายจีเทรเชอร์บ็อกซ์ ผู้เข้าแข่งขัน 2020	 เอ็มบีซี	คิงออฟมาสก์ซิงเกอร์

มิวสิกวิดีโอ
ปีชื่อผู้กำกับบทบาท อ้างอิง2020"แวโย" (왜요)ฮัน ซา-มินตนเอง

รางวัลและการเสนอชื่อ

+ รางวัล ปี สาขา ผู้รับ ผล อ้างอิง แกออนชาร์ตมิวสิกอะวอดส์ 2021 ศิลปินหน้าใหม่แห่งปี (ดิจิทัล) "แวโย" (왜요)  

เชิงอรรถ
# คว็อน ฮย็อน-บิน
คว็อน ฮย็อน-บิน (เกิด 4 มีนาคม พ.ศ. 2540) หรือชื่อในวงการคือ บีนี (Viini) เป็นนักร้อง นักแต่งเพลง นายแบบ และนักแสดงชาวเกาหลีใต้ เป็นที่รู้จักอย่างดีจากการเป็นผู้เข้าแข่งขันในรายการ พรอดิวซ์ 101 ฤดูกาลที่สอง และอดีตสมาชิกวงเจบีเจ
ปัจจุบันได้ออกจากygแล้ว

ผลงานเพลง

 อีพี 
ชื่อรายละเอียดตำแหน่งสูงสุดบนชาร์ตยอดขายเกาหลีGaon Album Weekly Chart:
  ไดเมนชัน ออกจำหน่าย: 19 สิงหาคม พ.ศ. 2562
 สังกัด: วายจีเอกซ์
 รูปแบบ: ซีดี, ดิจิทัลดาวน์โหลด 7 เกาหลี: 7,254

ซิงเกิล
 ชื่อ ปี ตำแหน่งสูงสุดบนชาร์ต อัลบั้มเกาหลีPeak Gaon Chart Digital Chart Ranking "จีนี" (도깨비방망이)  2562 — ไดเมนชัน "เลิฟเดอะมูน" (달을 사랑해) ร้องรับเชิญโดย อี ซู-ฮย็อน และ บลู  2563 — มูนแอนด์บัตเตอร์ฟลาย "—" หมายถึงเพลงที่ไม่ได้จำหน่ายในประเทศนั้น ๆ หรือไม่ติดชาร์ต

ซาวน์แทร็ก
 ชื่อ ปี อัลบั้ม "เรดคาร์เพต"   กับ อี ซู-ฮย็อน, ย็องดึก, ฮีจ็อง และซึงออน2560เพลงประกอบซีรีส์เรื่อง เทมโพราลีไอดอล  "ไอซ์คาเฟ"   กับ อี ซู-ฮย็อน, ย็องดึก, ฮีจ็อง และซึงออน) "ยูโนว์ไอเลิฟยู" (알면서 또 그래) 2562 เพลงประกอบซีรีส์เรื่อง ย็อนนม ตอนที่ 3

 เครดิตการผลิต 
 ปี ศิลปิน เพลง อัลบั้ม คำร้อง ทำนอง2560เจบีเจ"แฟนตาซี" (맞지?)แฟนตาซีrowspan="12"   rowspan="8" 2561"ทรูคัลเลอส์"ทรูคัลเลอส์"ออนมายไมนด์" (어질어질)"มายฟลาวเวอร์" (꽃이야)"มูนไลต์""วอนเดอร์ฟูลเดย์""เอฟวีเดย์" (매일)"เอฟวีเดย์" (매일; เลิฟเวอร์)2562บีนี"บิตเตอร์สวีต" (짠해)ไดเมนชันrowspan="4" "จีนี" (도깨비방망이)"แบด" (나쁜말)"แอฟเฟกชัน" (애틋해)

ผลงานการแสดง

ซีรีส์
 พ.ศ.  เรื่อง  บทบาท  เครือข่าย 2560  Borg Mom  ควอน ฮยอน-บิน  MBC Temporary Idols  Netflix 2563  The World of My 17  จอง อู-กยอง  tvN Hanging On  คี ยอง-ซัง-โด  JTBC Café Kilimanjaro  ยุน ซัน-ฮา   2564  Summer Guys  พัค กวัง-บก  OTT 2564-2565  นางในใจกล้า  จอง แบค-อิก  MBC The World of My 17 Season 2  จอง อู-กยอง  tvND 2566  Pandora: Beneath the Paradise  ชา พิล-ซึง / แบคโอ  tvN

ภาพยนตร์
 พ.ศ.  เรื่อง  บทบาท 2564  Twenty Hacker  พัค แจ-มิน

รายการโทรทัศน์
 พ.ศ.  รายการ  บทบาท   หมายเหตุ 2560  พรอดิวซ์ 101 (ฤดูกาล 2)  ผู้เข้าแข่งขัน  ได้ลำดับที่ 22 2561  Dunia: Into a New World Season 1    2562  King of Mask Singer  ผู้เข้าแข่งขัน  EP 219

มิวสิกวีดีโอ
 พ.ศ.  เพลง  ศิลปิน 2560  I've Got A Feeling (느낌이 와)  S.I.S
# วัดใหม่ลำนกแขวก
วัดใหม่ลำนกแขวก เป็นวัดราษฎร์สังกัดคณะสงฆ์มหานิกาย ตั้งอยู่ในแขวงแสนแสบ เขตมีนบุรี กรุงเทพมหานคร มีที่ดิน 10 ไร่ 2 งาน 

วัดใหม่ลำนกแขวกสร้างขึ้นเมื่อราวปี พ.ศ. 2440 แต่เดิมบริเวณนี้เป็นที่ราบลุ่ม มีต้นไม้ขึ้นอยู่มาก เมื่อฝนตกจะมีน้ำขังเป็นทางยาว   จึงทำให้นกแขวกมาอาศัยอยู่มาก   ต่อมาเมื่อมีผู้คนเข้ามาอาศัยอยู่บริเวณนี้  จึงได้ตั้งชื่อย่านนี้ว่า      ลำบางนกแขวก  ต่อมาเมื่อชาวบ้านจะไปทำบุญต้องเดินทางไปวัดอื่นที่อยู่ไกล จึงคิดที่จะสร้างวัดขึ้นมา เมื่อสร้างวัดเสร็จแล้วผู้คนมักจะเรียกว่า  วัดใหม่ ภายหลังปรากฏว่าวัดที่สร้างใหม่หลายวัดก็เรียกว่าวัดใหม่กันหมด จนไม่ทราบว่า  เอ่ยถึงวัดใด  จึงได้เรียกวัดที่สร้างบริเวณริมคลองลำบางนกแขวกว่า  "วัดใหม่ลำบางนกแขวก"  ภายหลังคำว่า  "บาง" หายไป จึงเรียกว่า "วัดใหม่ลำนกแขวก" จนถึงปัจจุบัน  

วัดใหม่ลำนกแขวกได้รับพระราชทานวิสุงคามสีมาเมื่อวันที่  2 พฤษภาคม  พ.ศ. 2446 เดิมมีเพียงโบสถ์ที่ปลูกด้วยหลังคาสังกะสี ไม่มีฝาอยู่เลยสักด้านเดียว และไม่มีพระสงฆ์อยู่ ต่อมามีคนมาปลูกบ้านเรือนบริเวณนี้จนขยายเป็นหมู่บ้าน  จึงได้มีพระอยู่ 3 รูป คือ อาจารย์ชม หลวงดามี  และพระผ่อง โดยมีหลวงปู่ชมเป็นเจ้าอาวาส ต่อมาราว พ.ศ. 2472 หลวงปู่ชมพร้อมด้วยผู้มีจิตศรัทธา นำโดยนายเป้าและนายช่วง ทองประดิษฐ์ นายเหมือน เข็มกลัดทอง นายบก ทิวะกะลิน และนายโต๊ะ ฉิมวงษ์ ได้ร่วมใจสละทรัพย์สร้างอุโบสถขึ้นหนึ่งหลัง  และไปอัญเชิญหลวงพ่อโต ซึ่งเป็นพระที่แกะสลักด้วยหินทรายแดง  ปางสมาธิ  ศิลปะอู่ทอง  ที่ได้ขุดพบจากวัดร้างใน จังหวัดสุพรรณบุรี  มาประดิษฐานเป็นพระประธานในอุโบสถ   

ศาลาการเปรียญหลังใหญ่มีอักษรพระนามาภิไธยย่อ สมเด็จพระมหิตลาธิเบศร อดุลยเดชวิกรม พระบรมราชชนก และสมเด็จพระศรีนครินทราบรมราชชนนี ประดับอยู่ที่หน้าบัน ภายในประดิษฐานพระพุทธสิหิงค์จำลอง ขนาดหน้าตักกว้าง 60 นิ้ว บริเวณวัดยังเป็นที่ตั้งของโรงเรียนวัดใหม่ลำนกแขวก

 รายนามเจ้าอาวาส 
 พระอาจารย์ ชม  เกสระสะ
 พระครูจันทปัญญาจารย์  (แพ จนฺทปัญญา)
 พระครูสุกิจวรวัฒน์  (เฉื่อย กิตติสนฺโท)
 พระครูวรศีลาจาร  (จำลอง อคฺคสีโล)
# วัดอุดมรังสี
วัดอุดมรังสี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงหนองค้างพลู เขตหนองแขม กรุงเทพมหานคร มีเนื้อที่ 13 ไร่ 3 งาน 69 ตารางวา พื้นที่ตั้งวัดเป็นที่ราบลุ่ม ติดกับถนนเพชรเกษม ใกล้เคียงกับคลองมหาศร

วัดเริ่มก่อสร้างเมื่อ พ.ศ. 2500 เมื่อสมเด็จพระอริยวงศาคตญาณ (ปลด กิตฺติโสภโณ) วัดเบญจมบพิตรดุสิตวนารามราชวรวิหาร ได้รับการถวายที่ดินจากนายล้อมและนางพิมเสน ฟักอุดม จำนวน 7 ไร่ 1 งาน ได้รับอนุญาตตั้งวัดเมื่อวันที่ 27 กรกฎาคม พ.ศ. 2508 ชื่อของวัดนำมาจากคำว่า "อุดม" ซึ่งเป็นส่วนหนึ่งของนามสกุลผู้สร้างวัดและถวายที่ดิน ส่วนคำว่า "รังสี" หมายถึง วัดอันเป็นแดนให้รัศมีหรือแสงสว่างมาก ผู้ขออนุญาตสร้างวัด คือ นายล้อม วัดได้รับพระราชทานวิสุงคามสีมาเมื่อวันที่ 8 ตุลาคม พ.ศ. 2508 ได้ประกอบพิธีผูกพัทธสีมาเมื่อวันที่ 6 พฤษภาคม พ.ศ. 2516

อาคารเสนาสนะประกอบด้วย อุโบสถ กว้าง 25 เมตร ยาว 35 เมตร สร้างเมื่อ พ.ศ. 2503 กุฏิสงฆ์จำนวน 18 หลัง ศาลาการเปรียญทรงไทย 2 ชั้น กว้าง 22 เมตร ยาว 44 เมตร สำหรับปูชนียวัตถุ มีพระประธานประจำอุโบสถ นามว่า พระพุทธรังสี เป็นพระพุทธรูปปางมารวิชัย ขนาดหน้าตักกว้าง 60 นิ้ว สูง 70 นิ้ว สร้างเมื่อ พ.ศ. 2510 วัดยังมีหลวงพ่อขาวและพระพุทธรูปปางต่าง ๆ รูปเหมือนสมเด็จพระพุฒาจารย์ (โต พฺรหฺมรํสี) และรอยพระพุทธบาทจำลอง
# รายชื่อผู้อ้างตนเป็นอวตาร
นี่คือรายชื่อบุคคลสำคัญที่อ้างอย่างเปิดเผยและคนอื่นถือว่าเป็นอวตารของพระผู้เป็นเจ้า หรือจำกัดแค่อิศวร (Ishvara) หรือพระเจ้าอื่น ๆ รายชื่อนี้ไม่รวมผู้อ้างเป็นทศาวตาร (อวตารทั้ง 10 ของพระวิษณุ) เพราะสถานะทางศาสนาของพวกเขาอยู่ในศาสนาฮินดูอยู่แล้วGaruda Purana (1.86.10-11)

 ผู้อ้างตน 
 เมเฮอร์ บาบา (Meher Baba) - "ผมคืออวตารในสมัยนี้!"Meher Prabhu: Lord Meher, The Biography of the Avatar of the Age, Meher Baba, Manifestation, Inc. 1986, by Bhau Kalchuri, p. 6018 "(พวก)คุณรู้ว่า(พวก)คุณคือมนุษย์ และผมรู้ว่าผมคืออวตาร มันเปรียบเสมือนกับทั้งชีวิตของผม!"To Paul Brunton in 1930, Meher Prabhu: Lord Meher, The Biography of the Avatar of the Age, Meher Baba, Manifestation, Inc. 1986, by Bhau Kalchuri, p. 1349 "ไม่ต้องคำนึงถึงข้อสงสัยกับความเชื่อมั่น และความรักนิรันดร์ที่ผมสนับสนุนให้แก่ทุกคน ผมยังคงทำหน้าต่อในฐานะอวตาร เพื่อตัดสินเวลาและมนุษยชาติจากความโง่เขลาอีกครั้ง เพื่อช่วยมนุษย์แยกแยะความจริงออกจากความเท็จ"The God-Man: The life, journeys and work of Meher Baba with an interpretation of his silence and spiritual teaching, C.B. Purdom, 1964 p. 171Meher Baba's Highest of the High Declaration เขายืนยันว่าเขาคืออวตาร พระผู้เป็นเจ้าในร่างมนุษย์https://www.oshonews.com/2015/01/09/osho-speaks-on-meher-baba/
 พระแม่มีระ (Mother Meera) - อ้างเป็นอวต่ารของศักติ เทพมารดรหลักAdilakshmi Olati, "The Mother", page 4 ความรู้สึกของผู้เป็นอวตารเทพมารดรเป็นสิ่งที่มีเฉพาะลัทธิศักติJohn Stratton Hawley and Vasudha Narayanan, The life of Hinduism, University of California Press, 2006, p. 174Noel Sheth, Hindu Avatāra and Christian Incarnation: A Comparison. 2002. Philosophy East and West (University of Hawai'i Press) pp. 98–125.
 สัตยะ สาอี บาบา - อ้างเป็นอวตารของพระศิวะกับศักติSathya Sai Baba "[..] Shiva and Shakthi together at Puttaparthi as Sathya Sai Baba [..] Let Me tell you one more thing: nothing can impede or halt the work of this Avatar." Discourse by Sathya Sai Baba delivered on the occasion of Guru Poornima Day, 6 July 1963 

ดูเพิ่ม
 รายชื่อผู้อ้างตนเป็นพระพุทธเจ้า
 รายชื่อผู้อ้างตนเป็นมะฮ์ดี
 รายชื่อผู้อ้างตนเป็นพระเมสสิยาห์
 รายชื่อกลุ่มคนที่ถือว่าเป็นเทพเจ้า
 รายชื่อผู้อ้างตนเป็นพระเยซู
# เขตมหานคร
เขตมหานคร  หรือ เมโทร  คือภูมิภาคที่ประกอบด้วยใจกลางเมืองที่มีประชากรหนาแน่น และพื้นที่โดยรอบที่มีประชากรน้อยกว่า ซึ่งอยู่ภายใต้เขตการบริหารเดียวกัน มีอุตสาหกรรม โครงสร้างพื้นฐาน และที่อยู่อาศัยร่วมกันSquires, G. Ed. Urban Sprawl: Causes, Consequences, & Policy Responses. The Urban Institute Press (2002) เขตมหานครมักประกอบด้วยหลายเขตอำนาจและหลายเขตเทศบาล ได้แก่ ย่าน ตำบล แขวง โบโร นคร เมือง นอกเมือง ชานเมือง เทศมณฑล อำเภอ เขต รัฐ และแม้แต่ประเทศ อย่างเช่นยูโรดริสทริกต์ (eurodistrict) เมื่อสถาบันทางสังคม เศรษฐกิจ และการเมืองเปลี่ยนไป เขตมหานครจะกลายเป็นภูมิภาคที่สำคัญทางเศรษฐกิจและการเมือง

เขตมหานครจะรวมถึงเมืองบริวาร และพื้นที่ชนบทที่แทรกระหว่างกลาง ซึ่งมีสังคมและเศรษฐกิจเชื่อมโยงหรือขึ้นอยู่กับศูนย์กลางของเมือง โดยทั่วไปจะวัดจากรูปแบบการเดินทางไปกลับเป็นประจำ (commuting) เขตมหานครส่วนใหญ่มักยึดกับนครศูนย์กลางแห่งเดียว เช่น เขตมหานครปารีส (ปารีส), เขตมหานครมุมไบ, เขตมหานครนิวยอร์ก (นครนิวยอร์ก) และกรุงเทพมหานครและปริมณฑล ในบางกรณี เขตมหานครอาจมีศูนย์กลางหลายแห่งที่มีความสำคัญใกล้เคียงกันก็ได้ เช่น เขตมหานครแดลลัส–ฟอร์ตเวิร์ท (แดลลัสและฟอร์ตเวิร์ท), เขตมหานครอิสลามาบาด–ราวัลปินดี (อิสลามาบาดและราวัลปินดี), เขตมหานครแม่น้ำไรน์-รัวร์ในเยอรมนี และรันด์สตัดในเนเธอร์แลนด์

แนวคิดเกี่ยวกับพื้นที่ทางสถิติของเมือง (metropolitan statistical area) มีความเด่นชัดขึ้นในสหรัฐอเมริกา เขตมหานครเองอาจเป็นส่วนหนึ่งของอภิมหานคร (megalopolis) ที่มีขนาดใหญ่กว่า สำหรับศูนย์กลางเขตเมืองนอกเขตมหานครที่สร้างแรงดึงดูดที่คล้ายกันในระดับที่เล็กลงในแต่ละภูมิภาคของตนนั้น ได้มีการริเริ่มแนวคิดเรื่องรีจิโอโพลิส (regiopolis) และเขตรีจิโอโพลิตัน (regiopolitan area) หรือรีจิโอ (regio) โดยศาสตราจารย์ชาวเยอรมันในปี 2006Prof. Dr. Iris Reuther (FG Stadt- und Regionalplanung, Universität Kassel): Presentation "Regiopole Rostock". 11 December 2008, retrieved 13 June 2009 (pdf). และนอกจากนี้ในสหรัฐอเมริกา ก็มีการใช้คำว่า พื้นที่ทางสถิติของเมืองขนาดเล็ก (micropolitan statistical area)
# ปูตินส์พาเลซ
ปูตินส์พาเลซ ฮิสทรีออฟเวิล์ดส์ลาร์เจสต์ไบรบ์ (
 
 ) เป็นภาพยนตร์สารคดีรัสเซียที่เผยแพร่ในปี 2021 โดยองค์กรไม่แสวงผลกำไรมูลนิธิต่อต้านคอร์รัปชั่น (FBK) ภาพยนตร์มีเนื้อเกี่ยวกับการคอร์รัปชั่นของประธานาธิบดีรัสเซีย วลาดีมีร์ ปูตินที่เป็นที่ครหากับบ้านพักที่แหลมอีโดโคปาส ภาพยนตร์ประมาณการณ์ว่าหมู่อาคารที่อยู่อาศัยซึ่งตั้งอยู่ในเมืองเกเลนด์จีค ดินแดนครัสโนดาร์นี้สร้างขึ้นให้กับปูตินและคิดเป็นมูลค่าการก่อสร้างสูงกว่าหนึ่งแสนล้านรูเบิล (ราว 4 หมื่นล้านบาท หรือ 1.35 พันล้านดอลลาร์สหรัฐ) ซึ่งกล่าวไว้เป็น "การติดสินบนที่ใหญ่ที่สุดในประวัติศาสตร์"

ปูตินกล่าวว่าทั้งตนและครอบครัวไม่ได้ถือครองวังนี้ และประณามการสอบสวน Arkady Rotenberg ผู้มีอำนาจที่มีความสัมพันธ์ใกล้ชิดกับปูติน อ้างสิทธิความเป็นเจ้าของ
# หลิ่วโจว
หลิ่วโจว (, เสียงอ่าน IPA:) เป็นนครระดับจังหวัดทางตอนเหนือ-กลางของเขตปกครองตนเองชนชาติจ้วง กว่างซี สาธารณรัฐประชาชนจีน ในปี 2010 จังหวัดนี้มีประชากร 3,758,700 คน อยู่อาศัยในเขตเมือง 1,436,599 คน ซึ่งประกอบด้วย 4 เขต มีพื้นที่ทั้งหมด  และมีพื้นที่เฉพาะเขตเมือง 

 เขตการปกครอง 
หลิ่วโจวแบ่งออกเป็นเขตการปกครองระดับอำเภอจำนวน 10 แห่ง ได้แก่ 5 เขต, 3 อำเภอ และ 2 อำเภอปกครองตนเอง
 เขต: 
 เขตเฉิงจง 
 เขตหลิ่วหนาน 
 เขตหลิวเป่ย์ 
 เขตยฺหวีเฟิง 
 เขตหลิ่วเจียง 
 อำเภอ: 
 อำเภอหลิ่วเฉิง 
 อำเภอลู่ไจ้ 
 อำเภอหรงอาน 
 อำเภอปกครองตนเอง: 
 อำเภอปกครองตนเองชนชาติม้ง หรงสุ่ย 
 อำเภอปกครองตนเองชาชาติต้ง ซานเจียง 

 แผนที่
# ควันดา
ควันดา (มาจาก 'Q and A',) เป็นแพลตฟอร์มการเรียนรู้ที่ใช้ AI ถูกพัฒนาโดย Mathpresso Inc. ซึ่งเป็น บริษัทเทคโนโลยีทางด้านการศึกษาที่ตั้งอยู่ในประเทศเกาหลีใต้ ควันดาใช้เทคโนโลยีการรู้จำอักขระด้วยแสง เพื่อสแกนปัญหาทางคณิตศาสตร์และให้แนวทางแก้ไขปัญหาพร้อมคำอธิบายเป็นขั้นเป็นตอน

เมื่อปี ค.ศ. 2021 ควันดารั้งอันดับ 1 บนชาร์ตการศึกษาใน 20 ประเทศ รวมถึงญี่ปุ่น เวียดนาม อินโดนีเซีย และไทย ควันดา ก่อตั้งสำนักงานต่างประเทศในญี่ปุ่น เวียดนาม และ อินโดนีเซีย

ณ เดือนธันวาคม ค.ศ.2022 QANDA แก้โจทย์มากกว่า 4.7 พันล้านคำถาม QANDA มีผู้ใช้บริการจดทะเบียนทั้งหมด 75 ล้านราย และมีผู้ใช้บริการรายเดือน (Monthly Active Users: MAU) 13 ล้านรายใน 50 ประเทศ 87% ของผู้ใช้มาจากต่างประเทศ เช่น เวียดนามและอินโดนีเซีย

 ประวัติ 
จองฮยุน "เรย์" ลี ผู้ก่อตั้งร่วมได้แนวคิดเกี่ยวกับควันดา เขาคิดได้ครั้งแรกตอนเขาเรียนอยู่มหาวิทยาลัยชั้นปีที่ 1 ตอนที่เขาติวเตอร์สอนพิเศษ เขาตระหนักดีว่าคุณภาพการศึกษาที่นักเรียนได้รับนั้นขึ้นอยู่กับสถานที่ที่พวกเขาอาศัยอยู่เป็นอย่างมาก เขาสังเกตว่านักเรียน K-12 ที่เขาสอนมักจะถามคำถามที่มีความคล้ายคลึงกัน ซึ่งเขารู้ว่าคำถามนั้นมาจากหนังสือเรียนหลายเล่มที่ใช้ในโรงเรียน เขาจึงตัดสินใจที่จะร่วมมือกับเพื่อนสมัยมัธยมปลายของเขา ยองแจ "เจค" ลีเพื่อสร้างแพลตฟอร์มที่นักเรียนสามารถถามคำถามและหาวิธีแก้ปัญหาโดยละเอียดได้ง่าย ๆ เพียงแค่ใช้แอพมือถือเพื่อสแกนและส่งคำถาม ทั้งนี้เพื่อนในโรงเรียนของวองกุก จุง ลี และ โฮแจ ชย็อง เข้าร่วมทีมด้วย

Mathpresso, Inc. ก่อตั้งที่กรุงโซลเมื่อเดือนมิถุนายน ค.ศ. 2015

มกราคม ค.ศ.2016 แอปควันดารุ่นแรกของ Mathpresso ได้เปิดตัว เป็นแอปถามตอบระหว่างนักเรียนและติวเตอร์

เมื่อเดือนตุลาคม ค.ศ.2017 ควันดาได้เปิดตัวความสามารถในการค้นหาแบบ AI ที่อนุญาตให้ผู้ใช้ค้นหาคำตอบได้ภายในไม่กี่วินาที

มิถุนายน ค.ศ.2021 ควันดาได้ระดมทุน Series C จำนวน 50 ล้านดอลลาร์ และเมื่อเดือนพฤศจิกายน ปีเดียวกัน QANDA ได้รับการลงทุนเชิงกลยุทธ์จาก Google

นับตั้งแต่เริ่มก่อตั้ง บริษัทฯ ได้รับการสนับสนุนเงินทุน Series C จากนักลงทุน ได้แก่กูเกิล, Yellowdog, GGV Capital, Goodwater Capital, KDB และ SKS Private Equity โดยมี SoftBank Ventures Asia, Legend Capital, Mirae Asset Venture Investment และ Smilegate Investment เงินลงทุนรวมทั้งหมดประมาณ 122 ล้านดอลลาร์

 คุณสมบัติ 
QANDA ใช้ฟังก์ชันการค้นหาด้วยเทคโนโลยี OCR นอกจากนี้ยังมีการสอนแบบถาม-ตอบตัวต่อตัว และฟังก์ชันจับเวลาเรียน (study timer)

ปีค.ศ.2021 QANDA ได้เปิดตัวฟีเจอร์เพิ่มเติม รวมถึงรูปแบบการสมัครสมาชิกระดับพรีเมียมที่นำเสนอการบรรยายไมโครวิดีโอแบบไม่จำกัด (byte-sized)  และฟีเจอร์กระดานสนทนาที่ส่งเสริมการเรียนรู้ร่วมกัน และได้เปิดตัว QANDA Tutor บริการสอนแบบ 1:1 บนแท็บเล็ต และควันดาได้เปิดตัวฟีเจอร์เตรียมสอบที่นำเสนอเอกสารการสอบในอดีตจากโรงเรียนผ่านทางออนไลน์เมื่อปีค.ศ.2022 โดยฟีเจอร์นี้พร้อมใช้งานในเกาหลีใต้ในปัจจุบัน
# วัคซีนมะเร็ง
วัคซีนมะเร็ง หมายถึงวัคซีนที่ใช้รักษาหรือป้องกันมะเร็งผ่านกลไกทางภูมิคุ้มกัน และยังรวมไปถึงวัคซีนที่ทำจากร่างกายผู้ป่วย ซึ่งจะมีความจำเพาะต่อโรคในผู้ป่วยคนนั้นๆ ด้วย

นอกจากนี้ยังมีมะเร็งบางประเภทที่เกิดจากการติดเชื้อไวรัส เช่น มะเร็งปากมดลูกจากการติดไวรัสเอชพีวี และมะเร็งตับจากการติดไวรัสตับอักเสบ การได้รับวัคซีนที่ป้องกันการติดเชื้อเหล่านี้ก็จะสามารถป้องกันมะเร็งเหล่านี้ได้ด้วย ถือเป็นวัคซีนมะเร็งในอีกความหมายหนึ่ง คือป้องกันโรคที่ทำให้เกิดมะเร็ง
# คุณหมาขาร๊อค
คุณหมาขาร๊อค (อังกฤษ: Rock Dog)  เป็นภาพยนตร์แอนิเมชัน จัดฉายครั้งแรกวันที่ 15 มิถุนายน ค.ศ. 2559 กำกับโดย Ash Brannon สร้างโดย สหรัฐอเมริกา ความยาวประมาณ 89 นาท

 เนื้อเรื่องย่อ 

 นักแสดง 
รายชื่อนักแสดงคุณหมาขาร๊อค
 ลูค วิลสัน รับบท บอดี้ (Bodi)
 เจ. เค. ซิมมอนส์ รับบท คำปา (Khampa)
 เอ็ดดี อิซซาร์ด รับบท แองกัส สแกตเตอร์กู๊ด (Angus Scattergood)
 ลูอิส แบล็ค รับบท ลินุกซ์ (Linnux)
 แซม เอลเลียต รับบท ฟลีตวู้ด ยัค (Fleetwood Yak)
 คีนัน ธอมป์สัน รับบท ริฟ (Riff)
 แม่ วิทแมน รับบท ดาร์มะ (Darma)
 ฮอร์เฮ การ์ซีอา รับบท Germur
 แม็ตต์ ดิลลอน รับบท เทรย์ (Trey)

 ประเทศไทย นักแสดง 

 การตอบรับ 
เมทาคริติกรายงานว่าภาพยนตร์มีคะแนนเฉลี่ยอยู่ที่ 48 เต็ม 100 คะแนน ซึ่งประเมินโดยผู้วิจารณ์ 16 คน
# วัดไผ่เลี้ยง
วัดไผ่เลี้ยง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงหนองค้างพลู เขตหนองแขม กรุงเทพมหานคร วัดมีเนื้อที่จำนวน 8 ไร่ 2 งาน 90 ตารางวา

วัดไผ่เลี้ยงสร้างเมื่อ 1 มีนาคม พ.ศ. 2526 บนที่ดินของผู้มีจิตศรัทธาบริจาคให้วัด ได้รับอนุญาตให้สร้างวัดเมื่อวันที่ 29 กันยายน พ.ศ. 2530 ผู้ขออนุญาตสร้างวัดและผู้บริจาคที่ดินซึ่งเป็นพี่น้องกัน คือ นางบุญเลี้ยง บุญทวี และนางไผ่ ขาวเจริญ ได้ตั้งชื่อว่า "วัดไผ่เลี้ยง" ตามนามทั้งสองท่าน และได้อาราธนาพระมหายงยุทธิ์ อุปคุตโต วัดวิจิตรการนิมิตร มาเป็นผู้รักษาการปกครองสงฆ์ ต่อมาวันที่ 7 เมษายน พ.ศ. 2531 เจ้าคณะกรุงเทพมหานครได้แต่งตั้งให้พระมหายงยุทธ์เป็นเจ้าอาวาสวัดไผ่เลี้ยงจนถึงปัจจุบัน วัดได้รับพระราชทานวิสุงคามสีมาเมื่อวันที่ 26 สิงหาคม พ.ศ. 2558

เมื่อแรกเริ่มก่อสร้างวัดมีเพียงเต็นท์ผ้าใบเท่านั้น จากนั้นหลวงพ่อยงยุทธก็เริ่มถมดิน ปลูกต้นไม้ สร้างกุฏิ ห้องน้ำ ศาลา เมรุ วิหาร และศาสนสถานส่วนใหญ่ จุดเด่นของวัดคือ โบสถ์มหายันต์ 1,008 ยันต์ ซึ่งเป็นโบสถ์หลังแรกและหลังเดียวในประเทศไทยที่นำยันต์เก่าและยันต์โบราณที่เจ้าอาวาสสะสมมาเขียนลงบนหินอ่อนแล้วติดที่ผนังโบสถ์มากถึง 1,008 ยันต์